Príloha č.3 súťažných podkladov

**Rámcová zmluva**

uzavretá podľa § 536 a nasl. zákona č. 513/1991 Zb. Obchodný zákonník v znení neskorších predpisov,

postupom verejnej súťaže podľa § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len ako „**Zmluva**")

medzi

**Hlavné mesto Slovenskej republiky Bratislava**,sídlo: Primaciálne námestie 1, 814 99 Bratislava, IČO: 00 603 48, zastúpenie: Ing. Tatiana Kratochvílová, prvý námestník v zmysle rozhodnutie č. 6/2021 primátora Hlavného mesta Slovenskej republiky Bratislavy o podpisovaní písomností a právnych dokumentov (Podpisový poriadok), bankové spojenie: Československá obchodná banka, a. s., IBAN: SK37 7500 0000 0000 2582 9413, DIČ: 2020372596, IČ DPH: SK 2020372596

(ďalej len ako „**Objednávateľ“**)

a

**Názov**, sídlo, IČO, zastúpenie, registrácia, bankové spojenie

(ďalej len ako „**Zhotoviteľ 1**“)

a

**Názov**, sídlo, IČO, zastúpenie, registrácia, bankové spojenie

(ďalej len ako „**Zhotoviteľ 2**“)

a

**Názov**, sídlo, IČO, zastúpenie, registrácia, bankové spojenie

(ďalej len ako „**Zhotoviteľ 3**“)

a

**Názov**, sídlo, IČO, zastúpenie, registrácia, bankové spojenie

(ďalej len ako „**Zhotoviteľ 4**“)

(Zhotoviteľ 1 a Zhotoviteľ 2 a Zhotoviteľ 3 a Zhotoviteľ 4 ďalej spolu len ako „**Zhotovitelia**“ alebo samostatne aj ako **„Zhotoviteľ**“)

(Objednávateľ a Zhotovitelia ďalej spolu len ako „**Zmluvné strany**“ alebo samostatne aj ako „**Zmluvná strana**“)

**Článok I**

**Predmet Zmluvy**

1. Predmetom tejto Zmluvy je úprava vybraných právnych vzťahov, práv a povinností Zmluvných strán súvisiacich s vykonávaním diela podľa tejto Zmluvy.
2. Zhotoviteľ sa zaväzuje vypracovať pre Objednávateľa na vlastnú zodpovednosť a nebezpečenstvo, v rozsahu a za podmienok dohodnutých v tejto Zmluve realizačné dokumentácie - projekty organizácie dopravy na miestnych komunikáciách I. až IV. triedy, prejazdných úsekov ciest a parkovísk v majetku a správe Objednávateľa v zmysle zásad dopravného značenia (zvislé i vodorovné) a druhu regulácie (rezidentná, zmiešaná, návštevnícka, špeciálna) (ďalej len ako „**Dielo**“).
3. Špecifikácia Diela je uvedená v prílohe č. 1 **Opis predmetu zákazky**.
4. Objednávateľ sa zaväzuje riadne a včas vykonané a dodané Dielo prevziať a zaplatiť za zhotovené Dielo dohodnutú odmenu vo výške a spôsobom podľa tejto Zmluvy.
5. Tie práva a povinnosti, ktoré nie sú výslovne upravené touto Zmluvou sa spravujú legislatívou všeobecne záväznou na území Slovenskej republiky, najmä, nie však výlučne zákonom č. 513/1991 Zb. Obchodný zákonník v znení neskorších predpisov (ďalej len ako „**Obchodný zákonník**“) a zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ako „**ZoVO**“), ako aj inými príslušnými platnými a účinnými normami a predpismi, ktoré sa týkajú Diela.

**Článok II**

**Doba trvania Zmluvy a ukončenie Zmluvy**

1. Zmluva sa uzatvára na dobu určitú, v trvaní 36 mesiacov odo dňa nadobudnutia jej účinnosti alebo do vyčerpania finančného limitu stanoveného v článku III tejto Zmluvy.
2. Zmluvné strany sa dohodli, že Rámcová dohoda zaniká:
3. na základe písomnej dohody Zmluvných strán,
4. jednostranným odstúpením v súlade s § 19 ZoVO.

**Článok III**

**Odmena, platobné podmienky a hodinové sadzby zhotoviteľov**

1. Celková odmena za vykonanie Diela (ďalej len „**Celková odmena**“) je stanovená ako maximálna cena zákaziek podľa tejto Zmluvy zadávaných na základe výziev vyhotovených Objednávateľom vo výške 340 000,- eur (slovom: tristoštyridsaťtisíc eur) bez DPH.
2. Objednávateľ nie je povinný Celkovú odmenu vyčerpať.
3. Zmluvné strany sa dohodli, že zálohové platby ani platbu vopred Objednávateľ neposkytne. Platby budú realizované formou prevodu na bankový účet Zhotoviteľa na základe faktúry, ktorej splatnosť je dohodnutá v lehote do 30 dní odo dňa doručenia faktúry Objednávateľovi.
4. Faktúra musí spĺňať všetky náležitosti daňového dokladu. V prípade, že faktúra bude obsahovať nesprávne alebo neúplné údaje, Objednávateľ je oprávnený v lehote jej splatnosti ju vrátiť a Zhotoviteľ je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota jej splatnosti a nová začne plynúť prevzatím novej faktúry Objednávateľom.
5. Hodinové sadzby Zhotoviteľov sú výsledkom postupu zadávania zákazky a sú počas trvania tejto Zmluvy nemenné. Hodinové sadzby Zhotoviteľov zohľadňujú všetky náklady Zhotoviteľom súvisiace s vykonávaním Diela vrátane primeraného zisku a sú nasledovné:
6. Zhotoviteľ č. 1: ... eur bez DPH/hod
7. Zhotoviteľ č. 2: ... eur bez DPH/hod
8. Zhotoviteľ č. 3: ... eur bez DPH/hod
9. Zhotoviteľ č. 4: ... eur bez DPH/hod

**Článok IV**

**Spôsob zadávania zákaziek**

1. Čiastkové plnenia Diela (ďalej len ako „**Zákazka**“) na základe tejto Zmluvy sa budú zadávať opätovným otvorením súťaže v súlade s § 83 ods. 5 písm. b) a ods. 7 ZoVO. Objednávateľ zašle všetkým Zhotoviteľom na emailovú adresu uvedenú v článku VII ods. 1 tejto Zmluvy opis konkrétnej Zákazky a vyzve Zhotoviteľov, aby v lehote nie kratšej ako dva pracovné dni a nie dlhšej ako 4 pracovné dní doručili svoju cenovú ponuku na túto Zákazku, ako aj návrh lehoty zrealizovania Zákazky zadanej na základe tejto Zmluvy.
2. Zhotoviteľ je v cenovej ponuke podľa predchádzajúceho bodu povinný uviesť počet hodín, ktorý si bude za vykonanie predmetu konkrétnej Zákazky účtovať. Počet hodín následne vynásobí svojou hodinovou sadzbou, ktorá je stanovená v článku III ods. 5 tejto Zmluvy. Zhotoviteľ je v cenovej ponuke podľa predchádzajúceho bodu povinný uviesť aj lehotu zrealizovania konkrétnej Zákazky v kalendárnych dňoch.
3. Objednávateľ je oprávnený určiť minimálny a maximálny počet hodín na zákazky, ktorý je potrebné dodržať. V prípade, že Zhotoviteľ Objednávateľom určený minimálny alebo maximálny počet hodín prekročí, za jeho ponukovú cenu sa bude považovať jeho hodinová mzda vynásobená najbližším prípustným počtom hodín, ak s tým Zhotoviteľ bude súhlasiť. V opačnom prípade sa jeho ponuka nebude brať pri hodnotení do úvahy.
4. Objednávateľ vyberie Zhotoviteľa na základe najlepšieho pomeru ceny 80 % a lehoty zrealizovania konkrétnej Zákazky 20%. Vo vzorci bude aplikovaná nepriama úmera. Objednávateľ oznámi Zhotoviteľom výsledok súťaže. Objednávateľ v oznámení určí deň, ktorým začína plynúť lehota na vykonanie Zákazky podľa oznámenia vybraného Zhotoviteľa v zmysle článku IV ods. 2 tejto Zmluvy.
5. Zhotoviteľ je povinný realizovať Zákazky zadávané na základe tejto Zmluvy prostredníctvom osoby, ktorou preukazoval vo verejnej súťaži podmienky účasti v zmysle § 34 ods. 1 písm. g) ZoVO. Zhotoviteľ je oprávnený vymeniť osobu v zmysle predchádzajúcej vety iba s predchádzajúcim súhlasom Objednávateľa, pričom platí, že nová osoba musí mať rovnakú alebo vyššiu spôsobilosť ako osoba, ktorá má byť nahradená. Zoznam týchto osôb tvorí prílohu č. 4 tejto Zmluvy.

**Článok V**

**Licenčná zmluva**

1. Súčasne s dodaním Zákazky, ktoré sa považujú za dielo podľa zákona č. 185/2015 Z. z. Autorský zákon v znení neskorších predpisov (ďalej len ako „**Autorský zákon**“) Objednávateľovi, Zhotoviteľ udeľuje Objednávateľovi súhlas na používanie Zákazky v súlade s touto licenčnou zmluvou. Objednávateľ je oprávnený Zákazku voľne používať podľa vlastného uváženia, t. j. najmä Zákazku rozmnožovať, spracúvať, modifikovať, upravovať, opravovať, zverejňovať, publikovať a to sám alebo tiež prostredníctvom akýchkoľvek tretích osôb v akomkoľvek rozsahu. Zhotoviteľ udeľuje týmto Objednávateľovi licenciu na Zákazku v neobmedzenom vecnom rozsahu, v neobmedzenom územnom rozsahu a v časovom rozsahu na dobu trvania majetkových práv k Dielu podľa § 32 Autorského zákona. Táto licencia je udelená ako výhradná a Objednávateľ nie je povinný licenciu využiť.
2. V prípade, ak Zhotoviteľ na vykonanie Zákazky použije diela tretích osôb a/alebo ich časti, ku ktorým má autorské právo alebo akékoľvek iné právo duševného vlastníctva tretia osoba (ďalej len „**Diela tretej osoby**“), Zhotoviteľ vyhlasuje, že má právo uvedené Diela tretej osoby alebo ich časti použiť. Zhotoviteľ týmto udeľuje Objednávateľovi sublicenciu na Diela tretej osoby podľa tohto odseku 2.. Objednávateľ je oprávnený Diela tretej osoby podľa tohto odseku 2. voľne používať podľa vlastného uváženia, t. j. najmä rozmnožovať, spracúvať, modifikovať, upravovať, opravovať, zverejňovať, publikovať a to sám alebo tiež prostredníctvom akýchkoľvek tretích osôb, v akomkoľvek rozsahu. Zhotoviteľ udeľuje týmto Objednávateľovi sublicenciu na Diela tretej osoby podľa tohto odseku 2. v neobmedzenom vecnom rozsahu, v neobmedzenom územnom rozsahu a v časovom rozsahu na dobu trvania majetkových práv k dielu tretej osoby podľa § 32 Autorského zákona. Táto sublicencia je udelená ako nevýhradná.
3. Zhotoviteľ týmto súhlasí, že Objednávateľ je oprávnený udeliť akejkoľvek tretej osobe podľa vlastného uváženia sublicenciu na Zákazku podľa odseku 1. tohto článku a/alebo na Diela tretej osoby podľa odseku 2. tohto článku v rozsahu udelenej licencie a/alebo sublicencie podľa tohto článku. Objednávateľ je oprávnený tiež postúpiť udelenú licenciu podľa odseku 1. tohto článku a/alebo sublicenciu podľa odseku 2. tohto článku akejkoľvek tretej osobe podľa vlastného uváženia. Udelenie sublicencie ani postúpenie licencie nemusí byť v písomnej forme. Zmluvné strany sa zároveň dohodli, že v prípade postúpenia licencie, Objednávateľ nie je povinný informovať Zhotoviteľa o osobe postupníka. Zhotoviteľ týmto vyhlasuje, že takéto použitie Zákazky a/alebo diela tretej osoby nie je porušením povinnosti mlčanlivosti podľa tejto Zmluvy.
4. Zánik tejto Zmluvy a/alebo tejto Licenčnej zmluvy nemá vplyv na trvanie licencií a/alebo sublicencií podľa tohto článku, pričom licencie a/alebo sublicencie podľa tohto článku nekončia zánikom Zmluvy a/alebo Licenčnej zmluvy a zostávajú platné a účinné.
5. Zmluvné strany sa týmto dohodli, že Zhotoviteľ udeľuje licenciu na Zákazku a sublicenciu na Diela tretej osoby podľa tohto článku zmluvy objednávateľovi bezodplatne.
6. Zhotoviteľ v celom rozsahu zodpovedá, ak Zákazka porušuje autorské práva iných osôb. V prípade porušenia autorských práv iných osôb je Zhotoviteľ povinný uspokojiť nároky iných osôb za Objednávateľa, a to vrátane nákladov spojených s právnou ochranou a obranou Objednávateľa. Rovnako Zhotoviteľ zodpovedá za škodu, ktorá vznikne Objednávateľovi, ak používaním Zákazky dôjde k porušeniu autorských práv iných osôb.
7. Zhotoviteľ je povinný do 5 kalendárnych dní poskytnúť Objednávateľovi všetku súčinnosť pri ochrane práv Objednávateľa.
8. V prípade, ak bude Objednávateľovi na základe právoplatného rozhodnutia súdu zabránené používať Zákazku z dôvodu porušenia autorských práv, zaväzuje sa Zhotoviteľ obstarať pre Objednávateľa oprávnenie Zákazku znova používať, prípadne sa Zhotoviteľ zaväzuje vykonať úpravu Zákazky tak, aby bola spôsobilá na používanie Objednávateľom a neporušovala autorské práva tretích osôb, a to bezodkladne.

**Článok VI**

**Zodpovednosť za vady**

1. Zhotoviteľ zodpovedá za to, že Zákazka nemá v čase jeho odovzdania a prevzatia žiadne vady, tzn. kvalitatívne a kvantitatívne zodpovedá tejto Zmluve a príslušným právnym predpisom.
2. Zhotoviteľ rovnako zodpovedá za všetky vady Zákazky, ktoré bude Zákazka vykazovať v záručnej dobe trvajúcej 24 mesiacov odo dňa odovzdania každej Zákazky samostatne.
3. Objednávateľ je povinný zistené vady Zákazky oznámiť Zhotoviteľovi bezodkladne po ich zistení.
4. Zhotoviteľ sa zaväzuje bezplatne odstrániť oprávnené reklamácie vád Diela a/alebo Zákazky bez zbytočného odkladu, najneskôr však v lehote do (24) hodín od písomného uplatnenia reklamácie.
5. V prípade, ak Zhotoviteľ neodstráni vady Zákazky v lehote podľa článku V ods. 5 tejto Zmluvy, je Objednávateľ oprávnený poveriť odstránením vád Zákazky tretiu osobu, pričom platí, že náklady odstránenie vád Zákazky treťou osobou je znáša v plnom rozsahu Zhotoviteľ.

**Článok VII**

**Zodpovednosť za škodu**

1. Zmluvné strany sú zodpovedné za škodu spôsobenú pri plnení povinností vyplývajúcich z tejto Zmluvy v zmysle všeobecne záväzných právnych predpisov.
2. Zmluvné strany sú povinné vyvinúť maximálne úsilie, aby predchádzali porušeniam svojich povinností z tejto Zmluvy, omeškaniu pri plnení povinností vyplývajúcich z tejto Zmluvy, ako aj vzniku škody.
3. Zmluvné strany sú povinné bez zbytočného odkladu vzájomne si oznámiť vznik okolností, ktoré by mohli brániť riadnemu plneniu povinností vyplývajúcich z tejto Zmluvy a zároveň sú povinné vynaložiť všetko úsilie a poskytnúť si všetku súčinnosť, ktorú možno od nich spravodlivo požadovať, aby sa zabránilo porušeniu povinností vyplývajúcich z tejto Zmluvy, omeškaniu alebo vzniku škody.
4. Zmluvné strany za vzniknutú škodu nezodpovedajú v rozsahu podľa ust. § ust. § 376 Obchodného zákonníka.

**Článok VIII**

**Ďalšie práva a povinnosti Zmluvných strán**

1. Zhotoviteľ:
   1. je povinný počas celého trvania tejto Zmluvy disponovať všetkými oprávneniami nevyhnutnými na vykonanie Zákazky,
   2. sa zaväzuje vykonať Zákazku osobne v plnom rozsahu a v požadovanej kvalite a dodržiavať dohodnuté podmienky podľa tejto Zmluvy,
   3. sa zaväzuje dodržať dohodnuté lehoty a odovzdať Zákazku Objednávateľovi tak, aby bol splnený účel vytvorenia Diela,
   4. má právo na poskytnutie potrebnej súčinnosti od Objednávateľa,
   5. je povinný bez zbytočného odkladu upozorniť Objednávateľa na nevhodnú povahu alebo vadu vecí, podkladov alebo pokynov daných mu Objednávateľom na vykonanie Zákazky, ak Zhotoviteľ mohol túto nevhodnosť zistiť pri vynaložení odbornej spôsobilosti,
   6. sa zaväzuje zachovávať mlčanlivosť o všetkých skutočnostiach, ktoré sa dozvedel pri vykonávaní Zákazky pre Objednávateľa v súvislosti s plnením tejto Zmluvy,
   7. Zhotoviteľ vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej len „**pracovnoprávne predpisy**“), a to predovšetkým zákona č. 311/2001 Z. z. Zákonník práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Zhotoviteľ týmto vyhlasuje, že si je plne vedomý všetkých povinností, ktoré pre neho z pracovnoprávnych predpisov vyplývajú a zaväzuje sa ich dodržiavať počas celej doby platnosti tejto zmluvy. Zhotoviteľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v pracovnoprávnych predpisoch,
   8. je povinný pri plnení svojich povinností vyplývajúcich zo Zmluvy postupovať s odbornou starostlivosťou a zabezpečiť dostatočný počet zamestnancov tak, aby účel Zmluvy mohol byť plnený v zodpovedajúcej kvalite a v stanovených termínoch. Dbá pri tom na zásady účelnosti a hospodárnosti,
   9. je zodpovedný za to, že práceneschopnosť, dovolenky a iná absencia jeho personálu neovplyvnia plnenie jeho povinností podľa tejto Zmluvy a nebudú sa považovať za zásah vyššej moci (vis maior).
2. Objednávateľ:
   1. sa zaväzuje prostredníctvom svojich odborných útvarov poskytovať Zhotoviteľovi potrebnú súčinnosť pri vykonaní Zákazky.

**Článok IX**

**Zmluvné pokuty a úroky z omeškania**

1. V prípade, ak sa Zhotoviteľ dostane do omeškania s odovzdaním Zákazky v termíne podľa tejto Zmluvy, je Objednávateľ oprávnený účtovať mu zmluvnú pokutu vo výške 2 % z odmeny podľa cenovej ponuky Zhotoviteľa v zmysle tejto Zmluvy.
2. V prípade, ak sa Objednávateľ dostane do omeškania s úhradou ktorejkoľvek faktúry v termíne podľa tejto Zmluvy, je Zhotoviteľ oprávnený účtovať mu zmluvnú pokutu vo výške 0,5 % z dlžnej sumy za každý, aj začatý deň omeškania.
3. V prípade, ak sa ktorékoľvek z prehlásení Zhotoviteľa týkajúce sa Licencie a/alebo sublicencie podľa tejto Zmluvy preukáže ako nepravdivé, je Objednávateľ oprávnený účtovať mu zmluvnú pokutu vo výške 500,- eur (slovom päťsto eur) za každé nepravdivé tvrdenie.
4. V prípade, ak Autor poruší ktorúkoľvek svoju povinnosť týkajúcu sa Licencie a/alebo sublicencie podľa tejto Zmluvy, je Objednávateľ oprávnený účtovať mu zmluvnú pokutu vo výške 500,- eur (slovom päťsto eur) za porušenie povinnosti a to aj opakovane.
5. V prípade, ak Objednávateľovi vznikne povinnosť uhradiť daň z pridanej hodnoty v zmysle ust. § 69b zákona č. 222/2004 Z. z. o dani z pridanej hodnoty v znení neskorších predpisov, vznikne Objednávateľovi nárok na zmluvnú pokutu vo výške 130 % výšky daňovej povinnosti, ktorá takto Objednávateľovi vznikla.
6. V prípade, ak sa ktorékoľvek z vyhlásení Zhotoviteľa podľa článku VII ods. 1 písm. g) tejto Zmluvy ukáže ako nepravdivé a Objednávateľovi bude kontrolným orgánom v súlade s ustanovením § 7b zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia služby prostredníctvom Zhotoviteľom nelegálne zamestnávaných osôb, vznikne Objednávateľovi nárok na zmluvnú pokutu vo výške 130 % sankcie uloženej kontrolným orgánom.
7. V prípade, ak Zhotoviteľ poruší svoju povinnosť podľa článku IV ods. 5 tejto Zmluvy, tzn. nebude realizovať Zákazky zadávané na základe tejto Zmluvy prostredníctvom osoby, ktorou preukazoval vo verejnej súťaži podmienky účasti v zmysle § 34 ods. 1 písm. g) ZoVO, je Objednávateľ oprávnený účtovať mu zmluvnú pokutu vo výške 10 % z odmeny podľa cenovej ponuky Zhotoviteľa v zmysle tejto Zmluvy.
8. Zmluvné pokuty budú predmetom samostatných penalizačných faktúr, pričom ustanovenia článku III tejto Zmluvy sa použijú primerane aj na zmluvné pokuty.
9. Uhradením ani uplatnením zmluvnej pokuty nie je dotknuté právo poškodenej strany na náhradu škody v plnom rozsahu.

**Článok X**

**Osobitné ustanovenia**

1. Každá zo Zmluvných strán sa zaväzuje menovať kontaktnú osobu, ktorá bude organizačne zabezpečovať všetky činnosti súvisiace s plnením podľa tejto Zmluvy.
2. Kontaktnou osobou za Objednávateľa je Peter Netri, tel. č. +421 259 356 287, e-mail: peter.netri@bratislava.sk.
3. Kontaktnou osobou za Zhotoviteľa č.1 je ....
4. Kontaktnou osobou za Zhotoviteľa č.2 je ....
5. Kontaktnou osobou za Zhotoviteľa č.3 je ....
6. Kontaktnou osobou za Zhotoviteľa č.4 je ....
7. Zmluvné strany sa zaväzujú bez zbytočného odkladu navzájom si oznamovať všetky informácie, ktoré by mohli mat' vplyv na riadne plnenie tejto Zmluvy.
8. Zhotoviteľ sa zaväzuje, že v súvislosti s touto Zmluvou zabezpečí súlad vykonaných prác so zákonom č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov.
9. Ak sa na Zhotoviteľa a jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov, potom sú Zhotoviteľ ako aj jeho subdodávatelia povinní dodržať túto povinnosť po celú dobu trvania tejto Zmluvy, pričom Zhotoviteľ sa zaväzuje zabezpečiť splnenie tejto povinnosti aj zo strany subdodávateľov.

**Článok XI**

**Subdodávatelia**

* 1. Zhotovitelia sú povinní plniť Dielo najmä vlastnými kapacitami. Zhotovitelia môžu poveriť vykonaním časti Diela aj iný právny subjekt, t. j. svojich subdodávateľov. Pri vykonávaní časti Diela subdodávateľom má Zhotoviteľ rovnakú zodpovednosť, ako keby dielo vykonával sám. Subdodávateľ musí spĺňať všetky zákonné požiadavky, a to aj vo vzťahu k ZoVO.
  2. Zhotoviteľ garantuje podpisom zmluvy spôsobilosť subdodávateľov pre plnenie diela.
  3. Zhotoviteľ zodpovedá za riadne plnenie Diela počas celého trvania zmluvného vzťahu s Objednávateľom, a to bez ohľadu na to, či Zhotoviteľ použil subdodávky alebo nie, v akom rozsahu a za akých podmienok. Objednávateľ nenesie akúkoľvek zodpovednosť voči subdodávateľom Zhotoviteľov.
  4. Počas trvania zmluvy sú Zhotovitelia oprávnení zmeniť subdodávateľa/subdodávateľov uvedeného/uvedených v neoddeliteľnej prílohe č. 3 k tejto Zmluve výlučne na základe udeleného súhlasu Objednávateľa a následne uzavretého dodatku k Zmluve. Nový subdodávateľ musí spĺňať povinnosť zápisu v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva.
  5. Objednávateľ má právo odmietnuť uzavrieť dodatok a požiadať Zhotoviteľa o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva, neoprávnené poskytovanie služieb, ktoré sú predmetom diela, nesplnenie podmienok pre zmenu subdodávateľa atď.).
  6. Každý Zhotoviteľ vyhlasuje, že príloha č. 3 Zmluvy týkajúce sa jeho subdodávateľov obsahuje aktuálne a úplné údaje v zmysle ustanovenia § 41 ods. 3, 4 a 6 ZoVO v čase uzavretia Zmluvy.
  7. Zmenu údajov akéhokoľvek subdodávateľa je Zhotoviteľ povinný bezodkladne písomne oznámiť Objednávateľovi, pričom zmluvné strany sa výslovne dohodli, že na zmenu údajov nie je potrebné uzatvoriť dodatok k Zmluve. V prípade nesplnenia povinnosti Zhotoviteľa v zmysle predchádzajúcej vety má Objednávateľ nárok voči Zhotoviteľovi, o ktorého subdodávateľa sa jedná na zmluvnú pokutu vo výške 100,- EUR za každý neoznámený zmenený údaj, ako aj náhradu škody, ktorá Objednávateľovi v tejto súvislosti vznikne.
  8. V prípade, ak Zhotoviteľ preukazoval splnenie podmienok účasti podľa § 34 ods. 1 písm. g) ZoVO inou osobou, je povinný pri plnení diela zabezpečiť, aby táto osoba vykonávala dielo, na ktoré kapacity poskytla.

**Článok XII**

**Záverečné ustanovenia**

1. Túto Zmluvu je možné meniť a dopĺňať iba písomnými dodatkami v súlade s §18 ZoVO po dohode Zmluvných strán.
2. Táto Zmluva sa vyhotovuje v ôsmich (8) vyhotoveniach s platnosťou originálu, pričom Objednávateľ dostane štyri (4) vyhotovenia a Zhotoviteľ č.1 jedno (1) vyhotovenie, Zhotoviteľ č.2 jedno (1) vyhotovenie, Zhotoviteľ č.3 jedno (1) vyhotovenie, Zhotoviteľ č. 4 jedno (1) vyhotovenie.
3. Táto Zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia na webovom sídle Objednávateľa v zmysle §47 a ods. 1 Občianskeho zákonníka.
4. Neoddeliteľnou súčasťou tejto Zmluvy sú:
5. Príloha č. 1 – Opis predmetu zákazky
6. Príloha č. 2 – Návrh na plnenie kritérií (cenník prác)
7. Príloha č. 3 – Zoznam subdodávateľov
8. Príloha č. 4 – Zoznam kľúčových odborníkov
9. Zmluvné strany vyhlasujú, že Túto Zmluvu uzatvorili slobodne a vážne, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.

Objednávateľ

V Bratislave, dňa

.......................................................................

Ing. Tatiana Kratochvílová

prvý námestník primátora

Zhotoviteľ 1

V Bratislave, dňa

.......................................................................

meno a priezvisko

funkcia

Zhotoviteľ 2

V Bratislave, dňa

.......................................................................

meno a priezvisko

funkcia

Zhotoviteľ 3

V Bratislave, dňa

.......................................................................

meno a priezvisko

funkcia

Zhotoviteľ 4

V Bratislave, dňa

.......................................................................

meno a priezvisko

funkcia

**Prílohy Rámcovej dohody** :

Príloha č.1 - Opis predmetu zákazky - Vypracovanie realizačnej dokumentácie Projekty organizácie dopravy na účelových komunikáciách, miestnych komunikáciách I. až IV. triedy, prejazdných úsekov ciest a parkoviskách

Príloha č. 2 - Návrh na plnenie kritérií (cenník prác) Zhotoviteľa č. 1

Návrh na plnenie kritérií (cenník prác) Zhotoviteľa č. 2

Návrh na plnenie kritérií (cenník prác) Zhotoviteľa č. 3

Návrh na plnenie kritérií (cenník prác) Zhotoviteľa č. 4

Príloha č. 3 - Zoznam subdodávateľov Zhotoviteľa č. 1

Zoznam subdodávateľov Zhotoviteľa č. 2

Zoznam subdodávateľov Zhotoviteľa č. 3

Zoznam subdodávateľov Zhotoviteľa č. 4

Príloha č. 4 - Zoznam kľúčových odborníkov Zhotoviteľa č. 1

Zoznam kľúčových odborníkov Zhotoviteľa č. 2

Zoznam kľúčových odborníkov Zhotoviteľa č. 3

Zoznam kľúčových odborníkov Zhotoviteľa č. 4

**PRÍLOHA -** Opis predmetu zákazky

Príloha č. 1

*Opis predmetu zákazky*

**PRÍLOHA –** Zoznam subdodávateľov

Príloha č. 3

*Zoznam subdodávateľov*

|  |  |  |  |
| --- | --- | --- | --- |
| **Obchodné meno/názov/ meno a priezvisko** | **Sídlo/ adresa pobytu** | **IČO/dátum narodenia** | **Oprávnená osoba (meno a priezvisko, adresa, dátum narodenia)** |
|  |  |  |  |
|  |  |  |  |
|  |  |  |  |